Britney: Piece of Me
הצלחה מסחרית וקידום המופע

המופע, אשר כוללת להיטים רבים משיריה של ספירס, נקרא "הטוב ביותר של ווגאס" בשנים 2015, ו-2017. לאחר השלמת ההרצה המקורית של התוכנית, ספירס חשפה כי התוסף יכלול עדכונים לרשימת הסט, כוריאוגרפיה ותלבושות. המופע המחודש נפתח בתאריך 13 בפברואר 2016. ספירס גם גילתה שיהיו שינויים נוספים בתוכנית במהלך השנה. ב-7 באפריל 2017, לארי רודולף מנהלה של ספירס, הודיע כי רצף ההופעות Britney: Piece of Me ‏בתיאטרון The AXIS שבפלאנט הוליווד הסתיים בתאריך 31 בדצמבר 2017, עם סיום החוזה שלה עם סיזר'ס אנטרטיינמנט.
בפברואר 2017, בילבורד דיווח כי מכירת הכרטיסים מהמופע הגיעה ל-100 מיליון דולר ויותר מ-700,000 כרטיסים נמכרו, מה שהפך אותה לאחד מרצפי סיבוב ההופעות המצליחים ביותר בלאס ווגאס, רק אחרי סלין דיון ואלטון ג'ון. לפי האתר "Pollstar", המופע בן 58 מופעים בשנת 2014, גרף כ-35.1 מיליון דולר עם מכירת כרטיסים של 231,713 יחידות, ומחיר ממוצע של 151.48 דולר לכרטיס. בשנת 2017, הרצף דורג במקום השני ברשימת סיבוב ההופעות של אומנית (אישה) בעל הרווח הגדול ביותר של השנה בצפון אמריקה בלבד עם הכנסות של 38.9 מיליון דולר ו-238,144 נוכחים, וממוצע של 163.20 דולר לכרטיס, כאשר גאגא עקפה את ספירס עם סיבוב ההופעות הבינלאומי שלה, Joanne World Tour.
המופע האחרון של הרצף שהיה בתאריך 31 בדצמבר 2017, שבר את השיא למופע היחיד הרווחי ביותר לתיאטרון רצף ההופעות אי פעם בלאס וגאס. המופע גרף בקירוב 1.2 מיליון דולר עבור 4,600 מעריצים אשר נכחו במאורע ו-255 דולר בממוצע עבור מחיר לכרטיס. בסך הכל, Britney: Piece of Me גרף עד כה 137,695,392 מיליון דולר מתוך 916,184 כרטיסים שנמכרו עם 248 הופעות סך הכל, לפי סיזר'ס אנטרטיינמנט.
על מנת לקדם את הרצף ההופעות, ספירס הוציאה לאור סרט תיעודי שנקרא: "I Am Britney Jean", במטרה לקדם את אלבום האולפן השמיני שלה אשר נקרא על שמה, Britney Jean. כמו כן, יצא הסרט במטרה לקדם את סיבוב ההופעות הזה. הסרט התיעודי שודר בערוץ E!. הסרט התיעודי הופץ ב-22 בדצמבר 2013. ב-17 במאי 2015, נודע כי ספירס תופיע בטקס פרסי המוזיקה של בילבורד 2015, עם שיר חדש הנקרא "Pretty Girls", בו מתארחת הראפרית האוסטרלית איגי אזליה. כמו כן, ההופעה התקיימה ב-27 במאי 2015, ביחד עם אזליה שהגיעה כדי לשיר עם ספירס את השיר. הופעה זו היא אחת מהופעותיה הבודדות שקיימה ספירס מאז הופעתה בטקס פרסי הווידאו-קליפים של MTV בשנת 2007, וזאת בעקבות הקשיים שעברה.
שנה לאחר מכן, באותו פרס המוזיקה, ב-22 במאי 2016, הופיעה ספירס בטקס פרסי המוזיקה של בילבורד 2016, במטרה לקדם את סיבוב ההופעות. בהופעה היא שרה את להיטיה; "Work Bitch", "I Love Rock 'n' Roll", "Womanizer", "Breathe on Me", "I'm a Slave 4 U", "Touch of My Hand" ו-"Toxic". כלפי אותה ההופעה הופנו שבחים רבים וביקורות חיוביות בהן נאמר כי זהו המופע הטוב ביותר שספירס קיימה מזה זמן רב. מספר ימים לאחר מכן, העלתה ספירס את ההופעה המלאה לערוץ ה-Vevo שלה. באותו הטקס, זכתה ספירס ב-"פרס המיליונים" על הישגים יוצאי דופן בעולם המוזיקה.
ב-27 בספטמבר, ספירס הופיעה בפסטיבל "Apple Music Festival". בהופעה היא ביצעה מחדש את שיריה. ההופעה היוותה אמצעי קידום נוסף של אלבומיה. ב-21 בדצמבר 2017, הודיעה ספירס ברשתות החברתיות, כי היא תופיע בחגיגות סיום השנה בהופעה מיוחדת בתוכנית הנקראת: "Dick Clark's New Year's Rockin' Eve '18"; בהנחיית ראיין סיקרסט. הופעתה של ספירס התקיימה ושודרה ב-31 בדצמבר. בהופעה שרה ספירס את שירה "Work Bitch", ובהמשך ביצעה את להיטה "Toxic". כמו כן, ההופעה שודרה ב-1 בינואר 2018, ויממה לאחר מכן, נודע כי רייטינג תוכנית הטלוויזיה היה הגבוה ביותר שהצליחה תוכנית טלוויזיה להשיג במסגרת אירוע חגיגות סוף שנה.